سلبی الہیات

سلبی الٰہیات 
سلبی الٰہیات سے مراد اللہ کے بارے میں گفتگو اس پہلو سے کرنا ہے کہ اس سے ہر قسم کی کمی اور نقص کی صفات کی نفی کی جائے۔ جیسے قرآن کا ارشاد ہے: «لَيْسَ كَمِثْلِهِ شَيْءٌ» یا قول: «سبحانَ الله»، یعنی اللہ اپنی ذات، صفات، اسماء اور افعال میں ہر نقص سے پاک اور منزہ ہے۔

یہ تصور اس اصول پر قائم ہے کہ انسان کے لیے اللہ کی حقیقت (ماہیت) کا ادراک اور اس کی صفات کو ویسا ہی سمجھنا جیسا وہ اپنی ذات میں ہیں، ناممکن ہے۔ البتہ انسان اس بات کو سمجھ سکتا ہے کہ اللہ کیا نہیں ہے۔ اسی بنا پر سلبی الٰہیات میں اللہ کی معرفت نفی کے ذریعے حاصل کی جاتی ہے، نہ کہ اثبات کے ذریعے۔
اسی زاویے سے اللہ کے ناموں میں سے ایک نام القدوس ہے، جس کے معنی ہیں: ہر قسم کے نقص سے کامل طور پر پاک ہونا۔

اس کے مقابل ایجابی الہیات (Positive Theology) ہے، جس میں اللہ کو مثبت صفات کے ساتھ بیان کیا جاتا ہے، مثلاً کہا جاتا ہے کہ وہ زندہ ہے، جاننے والا ہے، قدرت رکھنے والا ہے وغیرہ۔

جملہ «سبحانَ الله وبحمده» ان دونوں طریقوں کو جمع کرتا ہے:

سبحان الله میں تنزیہ اور نفی (سلب) ہے اور وبحمده میں اثبات اور تعریف (ایجاب) ہے۔"apophatic" 

 حوالہ جات 

زمرہ:معتزلہ
زمرہ:مذہبی اصطلاحات
زمرہ:علم کلام
زمرہ:الٰہیات
زمرہ:باب مذہب/متعلقہ مضامین